चीनका लागि पूर्व नेपाली राजदूत टंक कार्की छिमेकमा विकास नभए आफ्नो विकास पनि दिगो नहुने बुझाइ चिनियाँमा बनेकै कारण उसले छिमेकमा लगानी बढाइरहेको बताउँछन् । त्यसबाहेक, कम विकसित, बाह्य दबाब भएको र चीनका लागि अति संवेदनशील क्षेत्र तिब्बतसँग १४०० किलोमीटर सीमा जोडिएको मुलुक पनि हो, नेपाल। “विकसित नेपालसँग सुमधुर सम्बन्ध हुँदा तिब्बत सुरक्षित हुने चिनियाँ बुझाइ छ” कार्की भन्छन्, “यसलाई चिनियाँ स्वार्थ भन्न सकिन्छ र यही स्वार्थले बूढीगण्डकी परियोजना बनाउनेछ।”
